CELEX: 62019TN0166
Language: sk
Date: 2019-03-14 00:00:00
Title: Vec T-166/19: Žaloba podaná 14. marca 2019 — Bronckers/Komisia

13.5.2019   
            
            
               SK
            
            
               Úradný vestník Európskej únie
            
            
               C 164/58
            
         
      Žaloba podaná 14. marca 2019 — Bronckers/Komisia
      (Vec T-166/19)
      (2019/C 164/61)
      Jazyk konania: angličtina
      
         Účastníci konania
      
      
         Žalobca: Marco Bronckers (Brusel, Belgicko) (v zastúpení: P. Kreijger, advokát)
      
         Žalovaná: Európska komisia
      
         Návrhy
      
      Žalobca navrhuje, aby Všeobecný súd:
      
                  —
               
               
                  zrušil rozhodnutie Komisie z 10. januára 2019 podľa nariadenia (ES) č. 1049/2001 (1) o zamietnutí opakovanej žiadosti žalobcu o prístup k dokumentom uvedeným v zápisnici Spoločnej komisie pre liehové nápoje, založenej na základe Dohody medzi Európskym spoločenstvom a Spojenými štátmi mexickými o vzájomnom uznávaní a ochrane označení liehových nápojov, (2)
                  
               
            
                  —
               
               
                  uložil Komisii povinnosť nahradiť trovy konania, a to vrátane trov konania, ktoré vznikli na strane žalobcu.
               
            
         Dôvody a hlavné tvrdenia
      
      Na podporu svojej žaloby žalobca uvádza štyri žalobné dôvody.
      
                  1.
               
               
                  Prvý žalobný dôvod je založený na tom, že rozhodnutie Komisie o zamietnutí žiadosti o prístup nesprávne uplatňuje článok 4 ods. 1 písm. a) tretiu zarážku nariadenia (ES) č. 1049/2001 a/alebo porušuje článok 296 ZFEÚ.
               
            
                  2.
               
               
                  Druhý žalobný dôvod je založený na tom, že rozhodnutie Komisie o zamietnutí žiadosti o prístup nesprávne uplatňuje článok 4 ods. 2 nariadenia (ES) č. 1049/2001 a/alebo porušuje článok 296 ZFEÚ, keďže Komisia nepreukázala, že by zverejnením všetkých požadovaných dokumentov došlo k porušeniu ochrany obchodných záujmov organizácie Consejo Regulador del Tequila (CRT) alebo jej členov.
               
            
                  3.
               
               
                  Tretí žalobný dôvod je založený na tom, že Komisia nesprávne rozhodla, že žalobca nepreukázal existenciu prevažujúceho verejného záujmu na zverejnení dokumentov.
               
            
                  4.
               
               
                  Štvrtý žalobný dôvod je založený na tom, že rozhodnutie Komisie o zamietnutí čiastočného prístupu nesprávne uplatňuje článok 4 ods. 6 a/alebo článok 4 ods. 7 nariadenia (ES) č. 1049/2001 a/alebo porušuje článok 296 ZFEÚ.
               
            
         (1)  Nariadenie Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie (Ú. v. ES L 145, 2001, s. 43, Mim. vyd. 01/003, s. 331).
      
         (2)  Pozri rozhodnutie Rady z 27. mája 1997 týkajúce sa uzavretia Dohody medzi Európskym spoločenstvom a Spojenými štátmi mexickými o vzájomnom uznávaní a ochrane označení liehových nápojov [neoficiálny preklad] (Ú. v. ES L 152, 1997, s. 15).